Velvet - Blogok - Daróczi Dávidot nyitott koporsóban ravatalozzák
2010.04.14. 08:07 Módosítva: 2010-04-14 11:47:00
Szerdán13 órakor kezdődik Daróczi Dávid temetése, a nyitott koporsós szertartáson csak a családtagok vehetnek részt, míg a Csepeli Köztemetőben két órától bárki búcsút vehet a volt kormányszóvivőtől, írja a Blikk. Délután Mága Zoltán búcsúztatja, majd a család a 100 tagú cigányzenekar kíséretében vonul a sírhelyhez, ami Daróczi Dávid nagyapjáé mellett van.
Choli Daróczi József elmondta, Liptai Claudiára menyeként tekint, így természetesen ott a helye az első sorban, mellette. „Ő szívből szerette a fiamat, s annyira megtörte a fájdalom, ahogy bennünket” – nyilatkozta Daróczi Dávid édesapja. „Köztünk nincs szüksége „testőrre”, nem kell a menyünket félteni tőlünk. Ha összeomlik a szertartás alatt, mi is tudjuk támogatni, vigasztalni” – tette hozzá.
Daróczi Dávid édesapja elmondta, szigorúan betartják a hagyományokat, így a virrasztás a nyitott koporsós temetésig tart. A Roma Múzeumban kedden megtartott búcsúztatón több százan vettek részt, többek közt Bódi Csaba, Gáspár Győző.